钦定古今图书集成/理学汇编/学行典/第191卷 > 唐辕〈弟毂〉
## 钦定古今图书集成/理学汇编/学行典/第191卷 > 唐辕〈弟毂〉

按《宁波府志》：“唐辕弟毂，鄞人。父复礼，以擅匿官鹾事
被陷，且执拘以归于京。辕诣吏代父命，不省，乃叩头
流血，继之以死。吏悯其情，脱父梏而梏之，行至越州，
时毂自杭回，遇诸涂，挽辕衣袂哭曰：‘兄为冢子宗嗣
所托，不可以死。弟请代兄行’。辕不从。毂绐之曰：‘兄讷
于言，往必不免。弟有一计可生，幸无苦’。竟夺其梏加”
己手，吏亦悯而从之。毂抵京，系狱旬日，近臣奏其非
罪，得免。